Temeljem članka 14. Zakona o proračunu ("Narodne novine" broj 87/08, 136/12 i 15/15) i članka 34. Statuta Općine Ružić ("Službeni vjesnik Šibensko-kninske županije" broj 8/09, 4/13, 2/18), Općinsko vijeće Općine Ružić na 18. sjednici održanoj 12. rujna 2020. godine, donijelo je

**ODLUKU O IZMJENI I DOPUNI**

**O D L U K E O IZVRŠAVANJU PRORAČUNA OPĆINE RUŽIĆ ZA 2020. GODINU**

**Članak 1.**

U Odluci o izvršavanju proračuna Općine Ružić za 2020. godinu („Službeni vjesnik Šibensko-kninske županije“ broj 19/19) u članku 24. dodaje se novi stavak koji glasi:

Odredbe stavka 2. i 3. ovog članka se ne odnose na projekte financirane iz pretpristupnih programa i fondova Europske unije i na projekte iz područja unapređenja energetske učinkovitosti u kojima sudjeluju jedinice lokalne i područne (regionalne) samouprave sukladno odredbama članka 48. Zakona o proračunu.

**Članak 2.**

Dodaje se novi članak 24 a. koji glasi:

U I. Izmjenama i dopunama proračuna za 2020. godinu planira se kratkoročno zaduženje u iznosu 2.200.000,00 kuna kod Hrvatske poštanske banke d.d. za premošćavanje jaza nastalog zbog različite dinamike priljeva sredstava i dospjeća obveza.

Tekuće obveze glavnice duga iskazane su u Računu financiranja I. Izmjena i dopuna proračuna za 2020. godinu u iznosu 1.700.000,00 kuna i pripadajuće kamate i ostalih naknada obrade kredita u Programu 1001 Redovna djelatnsot općinskih tijela, Aktivnosti A100109 Otplata primljenog kredita.

**Članak 3.**

Ostale odredbe Odluke ostaju na snazi.

**Članak 4.**

Ova Odluka o izmjeni i dopuni Odluke o izvršavanju Proračuna Općine Ružić za 2020. godinu stupa na snagu osmog dana od objave u «Službenom vjesniku Šibensko-kninske županije».

KLASA: 400-06/19-01/2

URBROJ: 2182/08-02-20-4

Gradac, 12. rujna 2020. godine OPĆINSKO VIJEĆE OPĆINE RUŽIĆ

PREDSJEDNIK

Ante Duran